**Klausas Tipkė**  (vok. *Klaus Tipke*; g. 1925 m. lapkričio 8 d. Bargštete, Žemutinė Saksonija) – vokiečių teisininkas, teisėtyrininkas mokestininkas, Kelno universiteto (KU) profesorius, KU Mokesčių teisės instituto direktorius, Kelno mokesčių teisės mokyklos pradininkas.

Biografija
----------

Paskutinius dvejus Antrojo pasaulinio karo metus pašauktas į Vermachtą, karo metu buvo sunkiai sužeistas. Pasveikęs 3 semestrus studijavo filosofiją ir 8 semestrus teisės mokslus Hamburgo universitete. Išlaikęs antrąjį valstybinį egzaminą, nuo 1954 m. Tipkė dirbo Hamburgo mokesčių inspekcijoje, nuo 1957 m. Hamburgo finansinio teismo teisėjas (to metu buvo jauniausias finansinio teismo teisėjas visoje Vokietijoje).

Teisėjaudamas Tipkė nuo 1957 m. iki 1966 m. dalykiniuose žurnaluose publikavo 80 publikacijų (bendroji mokesčių ir rinkliavų teisė, mokesčių proceso teisė, pajamų mokesčio ir pridėtinės vertės mokesčio teisė). Nuo 1961 m. iki 1963 m. kartu su Heinrich Wilhelm Kruse paskelbė Reicho mokesčių kodekso (vok. *Reichsabgabenordnung*) komentarą. 1966 metais pakviestas dėstyti Kelne, nuo 1967 m. sausio 1 d. Tipkė buvo Kelno universiteto dėstytojas (Armin Spitaler pasekėjas). Tipkės pastangomis Šiaurės Reine-Vestfalijoje mokesčių teisės dalykas tapo savarankišku pasirenkamuoju teisės mokslų studijų dalyku. Greitai mokesčių teisė tapo ir pasirenkamuoju ekonomikos studijų programų dalyku.

1973 metais Tipkė išplėtojo savo skaitomų paskaitų skriptus (konspektus) (paties vadinto sisteminiais mokesčių teisės pamatais), išleistus „der Tipke/Lang" pavadinimu 19-tame leidime. Mokslinių tyrinėjimų kulminacija – 3 tomų veikalas „Mokesčių teisės sistema" (*Die Steuerrechtsordnung*, 1993 m.), paskelbtas praėjus 5 metams nuo paskutinės paskaitos.

1998 m. veikale „Vidinis saugumas ir smurtinis nusikalstamumas" (*Innere Sicherheit und Gewaltkriminalität*) nagrinėjo saugumo trūkumus teisinėje valstybėje, antrino antiliberalioms teorijoms dėl kaltės principo atsisakymo; pasisakė dėl „kriminalinės" saugumo teisės („Kriminal-Sicherheitsrecht").

Tipkė laikomas mokslininku, kaip niekas kitas gerai suprantančiu sudėtingiausias sąvokas ir galintis „atkoduoti" sąryšius, beletristiškai dėstyti sausa laikoma temą. Klauso Tipkės mokiniai – prof. Joachim Lang, Vokietijos federalinio finansinio teismo teisėjas Heinz-Jürgen Pezzer, advokatas Harald Schaumburg.

Biobliografija
--------------

* Die Steuerrechtsordnung. Band I: Wissenschaftsorganisatorische, systematische und grundrechtlich-rechtsstaatliche Grundlagen. Band II: Steuerrechtfertigungstheorie, Anwendung auf alle Steuerarten, sachgerechtes Steuersystem. Band III: Föderative Steuerverteilung, Rechtsanwendung und Rechtsschutz, Gestalter der Steuerrechtsordnung, 1. Auflage 1993, 2. Auflage Band I, 2000, 2. Auflage Band II, 2003, ISBN 3504201045.
* *Tipke/Lang, Steuerrecht*, bis zur 13. Auflage.
* *Tipke/Kruse, Abgabenordnung, Finanzgerichtsordnung, Loseblattkommentar.*
* „Galas gyventojų pajamų mokesčių raizgalynei!?" // Ein Ende dem Einkommensteuerwirrwarr!? Rechtsreform statt Stimmenfangpolitik, 2006, ISBN 3504230398

Kiti darbai – žr. Klauso Tipkės darbai Archyvuota kopija 2004-12-22 iš Wayback Machine projekto. (KU TF tinklalapyje)

Nuorodos
--------

* Kelno universiteto Mokesčių teisės instituto tinklalapis
* „Tipkės byla" VFR KT; Aktenzeichen 2 BvL 17/02
* „Sąžiningieji turėtų būti ne kvailiai! "[neveikianti nuoroda] (interviu su Klausu Tipke)
* Tipkės knygos „Galas gyventojų pajamų mokesčių raizgalynei!?" recenzija[neveikianti nuoroda] (Handelsblatt)